Αίτηση προδικαστικής αποφάσεως την οποία υπέβαλε το Augstākā tiesa (Δημοκρατία της Λεττονίας) στις 12 Μαΐου 2014 — SIA «Ostas celtnieks» κατά Talsu novada pašvaldība, Iepirkumu uzraudzības birojs
(Υπόθεση C-234/14)
Γλώσσα διαδικασίας: η λεττονική
Αιτούν δικαστήριο
Augstākā tiesa
Διάδικοι στην υπόθεση της κύριας δίκης
Προσφεύγουσα πρωτοδίκως: SIA «Ostas celtnieks»
Καθών πρωτοδίκως: Talsu novada pašvaldība, Iepirkumu uzraudzības birojs
Προδικαστικό ερώτημα
Έχουν οι διατάξεις της οδηγίας 2004/18/ΕΚ 1 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, την έννοια ότι, προκειμένου να μειωθεί ο κίνδυνος μη εκτελέσεως της συμβάσεως, δεν αντίκεινται σε προϋπόθεση περιεχόμενη στη συγγραφή υποχρεώσεων, σύμφωνα με την οποία, σε περίπτωση που μια σύμβαση ανατεθεί σε ανάδοχο ο οποίος στηρίζεται στις δυνατότητες άλλων επιχειρήσεων, ο ανάδοχος αυτός υποχρεούται, πριν την ανάθεση του αντικειμένου της συμβάσεως, είτε να συνάψει με τις εν λόγω επιχειρήσεις συμφωνία συνεργασίας (συμπεριλαμβάνοντας σε αυτήν τα συγκεκριμένα σημεία που προβλέπονται στη συγγραφή υποχρεώσεων) είτε να συστήσει με αυτές κοινοπραξία;
____________
1     ΕΕ L 134, σ. 114.